OСНОВНА ШКОЛА „ЉУБОМИР АЋИМОВИЋ“

ОБРЕНОВАЦ

ИЗВЕШТАЈ О РАДУ ДИРЕКТОРА

ШКОЛСКА 2022/2023. година

Септембар, 2023. год.

ПРЕДСЕДНИК ШКОЛСКОГ ОДБОРА

ИВАНА ВУЧАЈ

Послови из надлежноси директора школе обављани су према важећим законским прописима и обавезама, на основу Годишњег плана рада школе за школску 2022/23. годину ,Члану 126. Закона о основама система образовања и васпитања којим су регулисана права и обавезе директора установе и стандардима компетенција директора установе:

Директор је одговоран за законитост рада и за успешно обављање делатности установе.

Директор за свој рад одговара органу управљања и министру.

Осим послова утврђених законом и статутом установе, директор:

1) планира и организује остваривање програма образовања и васпитања и свих активности установе;

2) је одговоран за обезбеђивање квалитета, самовредновање, остваривање стандарда постигнућа и унапређивање образовно-васпитног рада;

3) је оговоран за остваривање развојног плана установе;

4) одлучује о коришћењу средстава утврђених финансијским планом и одговара за одобравање и наменско коришћење тих средстава, у складу са законом;

5) сарађује са органима јединице локалне самоуправе, организацијама и удружењима;

6)пружа подршку у стварању амбијента за остваривање предузетничког образовања и предузетничких активности ученика;

7) организује и врши педагошко-инструктивни увид и прати квалитет образовно-васпитног рада и педагошке праксе и предузима мере за унапређивање и усавршавање рада наставника, васпитача и стручних сарадника;

8) планира и прати стручно усавршавање и спроводи поступак за стицање звања наставника, васпитача и стручних сарадника;

9) је одговоран за регуларност спровођња свих испита у утанови у складу са прописима;

10) предузима мере у случајевима повреда забрана из чл. 110 - 113. овог закона ;

11) предузима мере ради извршавања налога просветног инспектора и просветног саветника, као и других инспекцијских органа;

12) је одговоран за благовремен и тачан унос и одржавање ажурности базе података о установи у оквиру јединственог информационог система просвете;

13) обавезан је да благовремено информише запослене,децу, ученике и родитеље односно друге законске заступнике, стручне органе и органе управљања о свим питањима од интереса за рад установе у целини;

14) сазива и руководи седницама васпитно-образовног, наставничког, односно педагошког већа, без права одлучивања;

15) образује стручна тела и тимове, усмерава и усклађује рад стручних органа у установи;

16) сарађује са родитељима, односно другим законским заступницима деце и ученика установе и саветом родитеља;

17) подноси извештаје органу управљања, најмање два пута годишње о свом раду и раду установе;

18) одлучује о правима, обавезама и одговорностима ученика и запослених, у складу са овим и другим законом;

19) доноси општи акт о организацији и систематизацији послова у складу са законом;

20)обезбеђује услове за остваривање права деце и права, обавезе и одговорности ученика и запослених у складу са овим и другим законом;

21) сарађује са ученицима и ученичким парламентом;

22) одлучује по жалби на решење конкурсне комисије за избор кандидата за пријем у радни однос;

23) обавља и друге послове у склау са законом и ста

*Руковођење васпитно- образовним процесом у школи*

Рад директора огледао се кроз праћење Закона, Прописа и Правилника за рад у нашој школи, унапређење међуљудских односа у циљу унапређивања рада, припремање, праћење, присуствовање седницама Наставничког већа, Стручних већа наставника разредне наставе у првом и другом циклусу образовања, Одељењских већа, тимова и актива школе, Савета родитеља и органа управаљања, ефикасности одржаних седница, као и спровођење њихових закључака, организовање активности у циљу представљања наше школе у локалној заједници и на нивоу града Београда .

На почетку школске године послат је захтев Школском одбору ОШ „Јефимија“ за потписивање уговора о пословно-техничкој сарадњи у којем ће површина коју користи Основна школа ,,Љубомир Аћимовић“ бити увећана за 15 m² ( просторију за специфичан дидактички материјал). Такође је истог месеца у сарадњи са Градским сакретаријатом за образовање, обезбеђен превоз и ужина за ученике, као и четири пратиоца ученика у превозу. У сарадњи са Министарством просвете, обезбеђени су бесплатни уџбеници за све ученике наше школе, шест десктоп рачунара марке Lenovo и шест монитора марке View Sonic за потребе наставе, као и један десктоп рачунар Lenovo и монитор за потребе рада у ИСКРи. Обезбеђен је један колор штампач са скенером марке Epson L3210, такође за потребе наставе. На основу одобрења Министарства просвете, организована је настава за четири ученика на дужем кућном лечењу.

У октобру месецу организоване су активности поводом обележавања Дечје недеље. Такође, сви наставници добили су кодове за електронске уџбенике. За потребе наставе је од Министарства просвете добијен штампач марке, Lexmark, а набављен је и блутут звучник.

У новембру месецу Расписан је ликовни конкурс „Дете детету треба, да дели радост неба“ у организацији школе, поводом обележавања Међународног дана особа са инвалидитетом. Учешће су узела деца из ПУ „Перка Вићентијевић“, ученици основних школа са територије ГО Обреновац и корисници Дневног боравка за децу и омладину ометену у развоју.

 У школи је организовано стручно усавршавање запослених ,, Водич за управљање стресом и негативним емоцијама код просветних радника“ ( К4 ,К6, К12, К15, К20, К23 / П4).

У децембру месецу, 3. 12. 2021. год у СКЦ Обреновац отворена је изложба награђених ликовних радова на конкурсу „Дете детету треба, да дели радост неба“, а такође су уручене награде најуспешнијој деци и ученицима што је пропраћено прилозима РТВ Маг.

Поводом Међународног дана особа са инвалидитетом, ученици наше школе су учествовали на литералном конкурсу ,, У њиховим ципелама“у организацији Београдског центра за особе са инвалидитетом и Секретаријата за социјалну заштиту града Београда.

Организована је инклузивна радионица ученика млађих разреда ОШ ,,Љубомир Аћимовић“ и ОШ ,,Јефимија“-

У истом месецу организовано је обележавање новогодишњих празника пригодно приредбом коју су припремили ученици наше школе са својим наставницима.. Такође је реализовано учешће ученика на ликовном конкурсу „Под светлима новогодишње ноћи“, учешће ученика на међународном конкурсу Играј се змано и у кићењу јелке на градском тргу (традиционалне манифестације у организацији ГО Обреновац).

За потребе реализације наставе обезбеђено је: две Clavy тастатуре са увећаним и обојеним ћириличним тастерима и софтвер ABC Maestro за учење читања и писања, глобус, три одбојкашке и три фудбалске лопте, зидне словарице , ,,Читам лако, пишем лако“, едиција ,,School zone“ и практични приручник ,, Дискалкулија“ .

 У току јануара и фебруара месеца за све наставнике је у школи организован семинар „Добра сарадња са родитељима =добро деци +добро нама + добро њима“ ( ЗУОВ), кат.бр.148   ,  К4,  П5      обезбеђен је премијум налог за учење, за ученике и наставнике на платформи skola@shtreber.com.

 У марту месецу реализовано је учешће ученика наше школе у књижевно-ликовном конкурсу библиотеке града Шапца и ШОСО ,,Свети Сава“- Шабац , ,,Крокодокодил“ Доделу награда пропратиле су РТС 1 и РТС 2. Истог месеца организовано је и полагање пробног завршног испита за ученике осмог разреда.

 Наредног месеца потписано је партнерство школе са ГО Обреновац у пројекту Министарства просвете и UNICEF –а - ..Учимо заједно“

 У мају месецу су ученици наше школе су учествовали у ликовном конкурсу Црвеног крста Обреновца и Црвеног крста Србије ,,Крв живот значи“ и ликовном конкурсу ЈП спортско-културни центар Обреновац ,,Све боје Бразила“. Доделе награда најбољима на овим конкурсима ( међу којима су и наши ученици), пропратила је РТВ ,,Маг“. Истог месеца је организован излет за све ученике нашше школе у Београд ( ЗОО врт, Калемегдан и Црква Ружица).

 Одлуком Владе Републике Србије редовна настава у школи је завршена 06.06.2023. године, а од тада је у школи организована допунска настава, часови секција и радионице.

Организована је припремна настава за полагање завршног испита као и завршни испит за ученике осмог разреда и припремна настава за полагање разредних испита и разредни испит. Истог месеца је организована и прослава другарскске вечери за ученике осмог разреда.

 Током школске 2022/2023 године, ддиректор школе је учествовао у раду Тима за самовредновање и вредновање квалитета рада школе . Као приоритетну област процене стања и потребе за унапређењем одабрао је област 4 – Подршка ученицима, која се бави квалитетом бриге о ученицима, подршком њиховом учењу,социјалним и личним развојем и професионалним развојем ученика.

Упитници су били прилагођени испитаницима којима су намењени.

Истраживање је спроведено континуирано, током целе школске године.

**Безбедност ученика** - У овој области упитник је био намењен родитељима ученика.

Средња оцена на упитнику износи 3,6. Најниже је оцењена тврдња– Школа ме информише о корацимакоје предузима поводом мојих приговора и тврдња број 8 – Упознат/а сам са садржајем Правилника о безбедности и сигурности ученика у школи. Дакле, у наредном периоду треба унапредити информисање родитеља о предузетим мерама и корацима и упознавање родитеља са Правилником о безбедности и сигурности ученика у школи.

**Лични и социјални развој** – Овај упитник је био намењен наставницима.

Према нивоу важности - Испитаници, наставници, су као врло важне оценили следеће тврдње: тврдња број 1 – Свестан/на сам да је школа место где мора да се негује позитивна социјална клима; тврдња број 2 – Сви у школи се подстичу на толеранцију, узајамо уважавање, поштовање, сарадњу, бригу о другима; тврдња број 5 – Код ученика развијам одговорност за поступке; тврдња број 6 – Ученике подстичем на бригу о другима и тврдња број 9 – Редовно користим прилику за похвалу и признање позитивних поступака и успеха ученика. Према испитаницима се као веома вaжно истакла и тврдња број 3 – Свестан сам да је моје понашање пример ученицима, родитељима и колегама( 3,83). Тврдњу број 7 – Код ученика развијам сарадничке односе (M= 3,78).Тврдњу број 12 – Подстичем ученике да

открију и развијају своје таленте учествујући упонуђеним ваннаставним активностима( 3,7). Просечну оцену 3,65 испитаници су дали тврдњама број 4 – Код ученика развијам одговорност за учење и број 13 – Сваке године сам задужен/а за бар по једну ваннаставну активност. Према степену тачности, испитаници су као присутно у потпуности ( 3,91) оценили тврдњу број 9 – Редовно користим прилику за похвалу и признање позитивних поступака и успеха ученика. Затим, према степену тачности, највушу оцену испитаницу су оценили тврдњу 6 – Ученике подстичем на бригу о другима 3,87 . Међутим, подаци говоре о томе да наставници у односу на остале тврдње у мањој мери подстичу ученике да се упознају са Повељом дечијих права УН и да организовано учествују у одлучивању по питањима која се непосредно тичу њих самих.

Према наведеним подацима можемо закључити да наставници редовно похваљују ученике, развијају одговорности код ученика, али да је потребно више пажње усмерити на подстицање ученика да се упознају са Повељом дечијих права и организованом одлучивању ученика по питањима која се непосредно тичу њих самих.

**Професионални развој** – Упитник је био намењен ученицима седмог и осмог разреда.

Средња вредност за важност тврдњи износи 3,84.

Ученици су највишом оценом (4,00), односно као тачно, означили следеће тврдње: тврдња број 3 - Наставници ме охрабрују да тражим додатне информације у вези даљег школовања, затим тврдња број 4 - У школи могу добити савете у вези избора школе/занимања, тврдња број 6 - Наставници ми помажу да проценим своје способности, знања и умећа за наставак школовања и избор занимања и тврдња број 8 - Задовољан/на сам саветима које добијам у школи у вези избора занимања. Оцене ученика на наведеним тврдњама потврђују да се у школи кроз различите садржаје ученици информишу о могућностима наставка школовања и о томе да наставници ученицима истичу важност наставка школовања. Најмању средњу оцену од стране ученика(3,37), добила је тврдња број 7 - Информације у вези са избором занимања које добијам у школи су јасне, што говори у прилог томе да ученици не разумеју довољно информације које добијају у вези наставка школовања и професионалне оријентације. Из добијених података може се закључити да су ученици веома задовољни саветима и помоћи коју добијају у оквиру професионалне оријентације, као и да наставници на одговарајући начин упућују ученике и саветују их, али информације треба да буду разумљивије ученицима.

Из добијених резулатата закључујемо да је потребно у наредном периоду радити на

комуникацији и информисању ученика и родитеља, као и прлагођавању садржаја и начина

комуникације како би свим учесницима подељене информације биле јасне, као и да је

потребно више пажње усмерити на подстицање ученика да се упознају са Повељом

дечијих права.

Са овим резултатима и мерама за унапређење директор школе и руководилац Тима су упознакли Наставничко веће и Школски одбор.

 У току школске 2022/2023. били су организовани различити облици стручног усавршавања: акредитовани семинари ,,Водич за управљање стресом и негативним емоцијама код просветних радника“ ( К4 ,К6, К12, К15, К20, К23 / П4) и „Добра сарадња са родитељима =добро деци +добро нама + добро њима“ ( К4,  П5) и стручни скупови :

,, Дигитално образовање“ и ,,Инклузивно образовање у региону Западног Балкана“ . Наставници и стручни сарадници су похађали семинаре; „НТЦ систем учења-развој креативног и функционалног  размишљања“ и ,,Одговор на кризне ситуације и трауматичне догађаје“ , ,,Превенција насиља у образовном систему“ и ,, Примена закона о заштити података о личности за привредне субјекте и буџетске кориснике“. Запослени су похађали обуке од јавног значаја: ,,Програм обуке  наставника разредне наставе за предмет Дигитални свет за 1, 2, 3, разред“,  „Реализација наставе оријентисане ка исходима“, „Програм обуке за педагошког асистента за децу и ученике са сметњама у развоју и инвалидитетом“, „Унапређење капацитета интерресорних комисија“, „Основе приступа примењене бихевиоралне анализе у раду  са децом са поремећајима развоја из спектра аутизма”, ,, Програм обуке наставника за реализацију наставе орјенисане ка исходима“, као и обуке са портала Чувам те: „Заштита деце са сметњама у развоју у случајевима занемаривања и дискриминације, злостављања и насиља“, “Безбедно коришћење дигиталне технологије -превенција дигиталног насиља”, “Улога установа образовања и васпитања у борби против трговине људима”, ,,Сарадња полиције и установа образовања и васпитања у превенцији ризичног понашања деце и младих“.

На почетку ове школске године остварена је сарадња са управама свих основних, средњих школа на територији ГО Обреновац и ПУ ,,Перка Вићентијевић” у циљу организације пружања додатне образовне подршке деци/ученицима, установама и породицама деце/ученка од стране дефектолога и логопеда ОШ „Љубомир Аћимовић“.

У складу са Развојним планом капацитет школе је распоређен на рани узраст, тако да се додатна подршка реализовала са децом Предшколске установе „Перка Вићентијевић“ и ученицима првог циклуса ОШ „Посавски партизани“,“ ОШ „Јефимија“ , Прве обреновачке основне школе, ОШ Грабовац, ОШ ,,14. октобар“ Барич и ОШ ,,Живојин Перић“ Стублине за укупно 33 деце/ученика. Додатна образовна подршка се реализовала непосредним радом са ученицима, односно децом и пружањем подршке породици кроз саветодавни рад о ученичким, односно дететовим потенцијалима и потребама, као и кроз обуку родитеља за увежбавање и примену стечених вештина у свакодневним животним ситуацијама. Један од видова додатне подршке био је и консултативни рад са васпитачима, учитељима и стручним сарадницима установе/школе коју дете/ученик похађа и то при избору и прилагођавању метода, облика рада и наставних средстава, избору и коришћењу асистивних технологија, као и при изради индивидуалног образовног плана. За реализацију часова стручне додатне подршке наставници су користили савремена дидактичка наставна средства које школа поседује.

У току шк. 2022/2023. год. организовано је стручно предавање чланова Тима за инклузивно образовање, заједно са председником Тима за пружање додатне подршке школама које су у систему редовног образовања, „ИОП-садржај, израда, примена и евалуација“ у Пољопривредно-хемијској школи са циљем упознавања наставника и стручних сарадника са садржајем Правилника о ближим упутствима за утврђивање права на индивидуални образовни план, његову примену и вредновање („Сл. гласник РС“, бр.74/2018)

 Сарадња са родитељима била је усмерена на укључивање родитеља у живот и рад школе кроз обавештавање о учешћу ученика на радионицама које су се реализовале у школи у склопу реализације ваннаставних активности , као и на решавању проблема или потешкоћа везаних за образовно-васпитни рад. Подстицана је сарадња родитеља и наставника у циљу добрих сарадничких односа у процесу образовања, васпитања и развоја ученика. Такође, родитељи су упознати са свим новим школским актима, избором уџбеника за наредну школску годину као и са унапређењем платформе ,,Чувам те“. Путем редовног обавештавања ( на вибер групи и сајту школе) и присуства седницама Савета родитеља, директорка их је обавештавала о свим догађајима у школи и постигнућима ученика у настави и ваннаставним активностима.

Сарадња са Ученичким парламентом била је континуирана а посебно се разматрао Годишњи план рада школе, обележавање Нове године и школске славе Свети сава, прославу другарке вечери и организовање излета.

*Планирање, организовање и контрола рада установе*

Сви прописи су примењивани, а постојећи правилници и остала акта благовремено усклађивана са новим прописима. У сарадњи са наставницима и стручном службом школе, урађен је Извештај о остварености годишњег плана рада школе за претходну школску годину, Годишњи план рада школе за школску 2022/23. годину, Анекс I Годишњег плана рада школе који се односио на измене у систематизацији радних места у ОШ ,,Љубомир Аћимовић“ ( смањење броја одељења са комбинацијом три разреда и повећање броја одељења са комбинацијом четири разреда) и Анекс II Годишњег плана рада школе који се односи на организовање кућног облика наставе, Анекс III Школског програма који се односи на програм предмета Дигитални свет у 3. разреду, програм слободне наставне активности Вежбањем до здравља и тематску наставу и Анекс IV Школског програма који се односио програм предмета Дигитални свет у 4. разреду ( са прилагођавањима садржаја и исхода). Правилник о мерема, начину и поступку заштите и безбедности ученика за време боравка у школи и свих активности које организује школа и Правилник о употреби мобилних телефона у ОШ ,,Љубомир Аћимовић“. Ови документи презентовани су Наставничком већу, Савету родитеља, и дати су на усвајање Школском одбору.

 На почетку наставне и школске године урађена је подела задужењa у оквиру четрдесеточасовне радне недеље, подела одељењских старешинстава и предметне наставе, формирање група за верску наставу и грађанско васпитање, формирање распореда рада са ученицима за индивидуалну наставу логопедских вежби и реедукације психомоторике и формирање група за допунску наставу и слободне активности. Добијено је одобрење за организовање кућног облика наставе за ученике на дужем кућном и болничком лечењу од стране Министарства прoсвете, на основу ког је организована кућна настава за три ученика, а касније за још једног ученика и ангажован наставник дефектолог, наставник енглеског језика, наставник немачког језика и вероучитељ Урађени су планови и програми рада стручних органа и тимова школе.

 У фебруару месецу је у пензију испраћен професор физичког и здравственог васпитања, а на то радно место ангажован је професор на одређено време.

 У току школске 2022/2023.године, директорка је посетила 36 часова редовне наставе, 4 часа индивидуалне наставе 3 угледна часа и 1 час секције. После обиласка, обављене су консултације са колегама. Редовно је праћено вођење педагошке документације у циљу унапређења тог сегмента рада Школе. Реализација и евалуација индивидуалних образовних планова је континуирано праћена учествовањем у раду Тима за инклузивно образовање и руковођењем Педагошким колегијумом. Редовно је праћено вођење педагошке документације у циљу унапређења тог сегмента рада Школе. Редовно су прегледани дневници рада и констатовано је да су уредно вођени и благовремено ажурирани.

У ЈИСП су редовно уношени подаци, заједно са секретаром установе.

У оквиру рада у стручним органима школе припремане су и вођене седнице Наставничког већа и Педагошког колегијума, присуствовано је састанцима Одељењских већа, Стручних већа наставника разредне наставе у првом циклусу образовања и Стручних већа наставника разредне наставе у другом циклусу образовања, стручних актива и тимова школе. Узето је учешће у раду Савета родитеља и Школског одбора по свим питањима и пословима директора утврђених законом и статутом Школе у циљу успешног обављања делатности установе. Број одржаних састанака је следећи: Савет родитеља (6 састанака), Школски одбор (7састанака),Стручни актив за школско развојно планирање (4 састанка), Стручни актив за развој школског програма (7 сатанка), Наставничко веће (13 седница), Стручно веће наставника разредне наставе у првом циклусу образовања (7 састанка), Стручно веће наставника разредне настве у другом циклусу образовања (7 састанка), Струно веће наставника предметне наставе (7 састанака), Педагошки колегијум (14 састанака), Tим за инклузивно образовање (13 састанка), Тим за стручно усавршавање (5 састанка), Тим за маркетинг, промоцију и пројекте школе ( 5 састанка), Тим за пружање додатне подршке (5 састанак), Тим за самовредновање и вредновање рада школе (6 састанка), Тим за заштиту ученика од насиља, дискриминације, злостављања и занемаривања ( 4 састанака ), Тим за међупредметне компетенције (5 састанка), Тим за професионални развој (4 састанка), Тим за обезбеђивање квалитета и развој школе (4 састанка), Ученички парламент (7 састанка). Праћено је вођење записника тимова и стручних актива школе. Одржавани су редовни састанци са координаторима тимова ради праћења и подршке у реализацији планираних активности.

Наставничко веће, Савет родитеља и Школски одбор су упознати са постигнутим успехом ученика, успехом на пробном завршном и завршном испиту . Такође, Школски одбор је редовно у токугодине обавештаван о резултатима рада школе.

 У циљу успешнијег руковођења васпитно- образовним процесом, директор школе је пратила стручна усавршавања. Заједно са члановима Инклузивног тима је учествовала у припремама и реализацијама презентација за наставнике - ,,Спречавање осипања ученика из образовног система“ у децембру месецу и ,,Како подржати ученике из осетљивих групау периоду транзиције ка средњој школи“ у фебруару месецу. У окобру месецу на платформи ,,Чувам те“ је похађала обуке: ,,Безбедно коришћење дигиталне технологије - превенција дигиталног насиља“, ,, Улога установа образовања и васпитања у борби против трговине људима“, ,,Стратегија у раду са ученицима који показују проблеме у понашању“ и у јуну месецу ,, Сарадња полиције и установа образовања и васпитања у превенцији ризичног понашања деце и младих“. У новембру месецу похађала је семинар,,Водич за управљање стресом и негативним емоцијама“ ( Друштво учитеља Новог Сада), а у јануару месецу ,,Добра сарадња са родитељима = добро деци + добро нама + добро њима“ ( Образовање плус, Београд). Такође, присуствовала је обукама, стручним скуповима и симпозијумима -,,Инклузивно образовање у региону Западног Балкана“ (ОШ ,,Вељко Рамадановић“, Београд), ,,Тимски рад и сарадња као предуслов за школу одличних резултата“ (Klett) и ,,Процес успостављања локалних мрежа инклузивног образовања“ ( UNICEF и Министарство просвете).

 *Праћење и унапређивање рада запослених*

Благовремено је обавештавала наставнике о одржавању стручних усавршавања на територији општине Обреновац и града Београда: стручних предавања као и стручних скупова (Секције за реедукацију и аутизам, Института за ментално здравље, ФАСПЕР - а и Друштва дефектолога Србије, Друштва психолога, Педагошког друштва Србије), семинара и онлајн обука Министарства просвете и ЗУОВ-а.

Организовано је стручно усавршавање: посета стручним скуповима - „Инклузивно образовање у региону Западног Балкана“ , „Свет се мења, а са њим и начин учења“ ,

 „ Дигитално образовање 2023“ , семинарима - ,,Програм обуке  наставника разредне наставе за предмет Дигитални свет 1, 2, 3“ „Превенција  насиља у образовном систему , „Одговор на кризне ситуације и трауматичне догађаје”; презентације - „Спречавање осипања ученика из образовног система“ и „Како подржати ученике из осетљивих група у периоду транзиције ка средњој школи“  ,  обуке - Програм обуке  за педагошког асистента за децу, ученике са сметњама у развоју и инвалидитетом , „Континуирано стручно усавршавање наставника енглеског  језика кроз онлајн заједницу наставника“ Online Teacher Community , „Основе приступа примењене бихејвиоралне анализе у раду  са децом са поремећајима развоја из спектра аутизма“ , „Унапређење капацитета  интерресорних комисија у реализацији  поступака  процене потреба за додатном подршком деци, ученицима и одраслим“, „ Програм обуке наставника за реализацију наставе оријентисане ка исходима учења“,  „Примена Закона о заштити података о личности за привредне субјекте и буџетске институције“, Обука за супервизоре и председникешколских комисија на завршном испиту , Обука за дежурне наставнике на Завршном испиту ,обуке са портала Чувам те (,, Безбедно коришћење дигиталне технологије -Превенција дигиталног насиља“, ,,Улога установа образовања и васпитања у борби против трговине људима“, ,,Заштита деце са сметњама у развоју у случајевима занемаривања и дискриминације, злостављања и насиља“, ,,Сарадња полиције и установа образовања и васпитања у превенцији ризичног понашања деце и младих“ , „Стратегије у раду са ученицима који показују проблеме у понашању“  ) ,похађање акредитованих семинара “Водич за управљање стресом и негативним емоцијама код просветних радника“ (ЗУОВ)   кат.бр.302  и „Добра сарадња са родитељима =добро деци +добро нама + добро њима“ ( ЗУОВ), кат.бр.148  и , семинар ,,НТЦ систем учења -развој креативног и функционалног  размишљања“ , Стручно предавање „ИОП – садржај, израда, примена и евалуација ИОП-а“ у   Пољопеивредно хемијској школи   и трибина ,, Инвалиди у саобраћају“ у организацији ГО Обреновац и удружења ,Будимо безбедни“.

У септембру и октобру месецу наставник немачког језика и три наставника дефектолога одржали су часове за лиценцу којима је приуствовао директор школе и ментори ових наставника. Извршена је анализа ових часова и наставницима указано на све што је било успешно, али и на мање пропусте.

Наставници су континуирано шк. 2022/23. год. , а у складу са својим планом стручног усавршавања, реализовали угледне часове и радионице које су присутни наставници, стручни сарадници и директор по завршетку анализирали, указајући на добре елементе часа односно радионице и оне који су могли бити бољи у циљу унапређивања рада наставника.

*Развој сарадње са родитељима/старатељима, органом управљања, репрезентативним синдикатом и широм заједницом*

Благовремено је у сарадњи са лицем задуженим за унос података ажурирана је база података о установи у оквиру јединственог информационог система просвете. О значајним питањима везаним за начин организације образовно-васпитног рада школе, , начину одржавања састанака и индивидуалних разговора родитеља и наставника, обезбеђивања неопходних наставних средстава као и опреме и прибора, такође и обезбеђивању донација благовремно су обавештени запослени, родитељи, стручни органи школе и Школски одбор.

 У оквиру саветодавно – инструктивног рада са родитељима ученика школе заједно са Тимом за професионалну орјентацију ученика , организовано је предавање родитеља З.М. за ученике седмог и осмог разреда ,, Моје занимање је пекар“ . У току ове школске године сарадња са родитељима је била веома интензивна и огледала се кроз укључивање родитеља у рад органа и тимова школе, учествовање родитеља у самовредновању рада школе, упознавање родитеља са унапређењем платформе ,,Чувам те“ – за превенцију насиља у школама као и кроз родитељске састанке са родитељима ученика осмог разреда ( завршни испит и наставак школовања).

 Срадња са Интерресорном комисијом била је континуирана у циљу размене информација о деци са сметњама у развоју која су упућена на Интерресорну комисију, пружања додатне образовне подршке и упућивање деце и ученика на процену и давање мишљења Интерресорне комисије за процену потреба за пружањем додатане образовне, здравствене или социјалне подршке детету и ученику.

 Врло успешна сарадња остварена је са хуманитарном организацијом ,,Дечије срце“, а односила се на обезбеђивање пратиоца ученика наше школе у превозу.

 Сарадња са органима јединице локалне самоуправе и организацијама реализована је кроз следеће активности: редовно учествовање у раду Актива директора школа општине Обреновац, Комисије за културу општине Обреновац и Актива директора школа за образовање и васпитање ученика са сметњама у развоју. Остварена је сарадња са Градском општином Обреновац ( потписано партнерство у пројекту ,,Учимо заједно“) , председником Комисије за образовање општине Обреновац , Градским секретаријатом за образовање и Управом града Београда ( подељени ваучери ученицима и запосленима), Школском управом Београд. У предходном периоду остварена је сарадња са Центром за социјални рад у Обреновцу и Центром за социјани рад Гроцка, Друштвом за церебралну парализу Обреновац, Црвеним крстом Обреновац ( донација гардеробе за ученике из социјално угрожених породица и 19 новогодишњих пакетића, помоћ око израде Протокола о безбедности ученика, учествовање ученика наше школе у ликовном конкурсу ,,Крв живот значи“), Домом здравља Обреновац ( помоћ око израде Протокола о безбедности ученика – Протокол о поступању са ученицима који у школи доживе епилептични напад, систематски преглед ученика), МУП-ом Обреновац (трибина ,,Превенција насиља у школи“), РТВ МАГ-ом, СКЦ Обреновац ( изложба ликовних радова поводом Међународног дана особа са инвалидитетом, позоришне представе за ученике - ,,Дружина Пере Квржице“ и ,, Деда Мраз и Џек Снежни“, приредба поводом Дана школе и учествовање наших ученика у ликовном конкурсу ,, У бојама Бразила“) у циљу реализовања наставних и ваннаставних активности школе као и обезбеђивања адекватне здравствене заштите и безбедности наших ученика.

 Такође је остварена сарадња са Библиотеком града Шапца и ШОСО ,,Свети Сава“ – Шабац, учешћем наших ученика на ликовном конкурсу ,,Крокодокодил“.

*Финансијско и административно управљање радом установе*

 У сарадњи са шефом рачуноводства планирано је и управљано финансијским токовима. У октобру месецу је са шефом рачуноводства разматран деветомесечни финансијски извештај, заједнички је урађен финансијски план за 2023. годину, а у марту месецу Годишњи финансијски извештај о систему финансијског управљања и контроле.

Школски прибор неопходан за наставу, као и средства профилаксе неопходна за рад медицинске сестре техничара и средства за дезинфекцију, обезбеђени су у септембру месецу. Средствима МПНТР (12.000 дин.) обезбеђени су уџбеници издавача ,,Школски сервис Гајић“. Такође је обезбеђен колор штампач са скенером, лејзибег, блутут звучник, глобус, лопте за наставу физичког и здравственог васпитања, одељенске словарице, две Clavy тастатуре са увећаним и обојеним ћириличним тастерима и софтвер ABC Maestro за учење читања и писања, , ,,Читам лако, пишем лако“, едиција ,,School zone“и практични приручник ,, Дискалкулија“.

 У октобру месецу уређено је осигурање запослених, а у децембру месецу је помоћном и медицинском особљу обезебеђена заштитна одећа и обућа .

 Ученицима наше школе су обезбеђени новогодишњи пакетићи од стране три донатора (Меркатор, Про ТЕНТ, Дунав осигурање) и светосавски пакетићи ( Синдикат сменских радника ТЕНТ-а,Синдикат ЕПС –а ,,Никола Тесла“ и Raiffaisen bank). Такође, Црвени крст Обреновца је донирао 22 пакетића за ученике првог циклуса образовања, Епархија ваљевска 13 пакетића за ученике из социјално угрожених породица , а Универекспорт 7 пакетића за ученике 1. разреда.

 Контролисани су финансијски извештаји, приходи и расходи и издавани благовремени и тачни налози за плаћања и наплате.

 *Обезбеђивање законитости рада установе*

 У току првог полугодишта школске 2022/23. године директор је пратио све Законе, Прописе и Правилнике који се односе на основне школе.

 У новембру месецу директор је учествовао у изради Правилника о мерама, начину и поступку заштите и безбедности ученика у ОШ ,,Љубомир Аћимовић“ за врема боравка у школи и свих активности које организује школа, затим у изради Пословника о раду Наставничког већа ОШ ,,Љубомир Аћимовић“, Пословника о раду Савета родитеља ОШ ,,Љубомир Аћимовић“, Пословника о раду Школског одбора ОШ ,, Љубомир Аћимовић“, Правилника о дисциплинској одговорности запослених у ОШ ,,Љубомир Аћимовић“, Првилника о васпитно – дисциплинској одговорности ученика ОШ ,,Љубомир Аћимовић“, Правилника о испитима у ОШ ,,Љубомир Аћимовић“, Правилника о раду ОШ ,,Љубомир Аћимовић“, као и Изменама и допунама Правилника о организацији и систематизацији радних места.

 Такође, у новембру месецу директор је именовао лица за послове координације у вези са доношењем, спровођењем и извештавањем о спровођењу плана о управљању ризицима, а у октобру лице које ће радити у систему националне платформе ,,Чувам те“.

 У марту месецу, директор је учествовао у изради Правилника о употреби мобилног телефона у школи , Правилника о начину евидентирања класификовања, архивирања и чувања архивске грађе и документарног материјала у школи, Правилника о начину евидентирања, заштите и коришћења електронског документа ОШ ,,Љубомир Аћимовић“и изради листе категорија архивске грађе и документарног материјала са роковима чувања.

 У јуну месецу учествовао је у доношењу Правилника о вредновању сталног стручног усавршавања запослених у ОШ ,,Љубомир Аћимовић“.

 Директор школе

 Мирјана Ракић